Απόφαση της Επιτροπής της 16ης Δεκεμβρίου 2002 για τη συνέχιση των κοινοτικών συγκριτικών εξετάσεων και δοκιμών σπόρων προς σπορά και πολλαπλασιαστικού υλικού των gramineae, Triticum aestivum, Vitis vinifera, Brassica napus και Allium ascalonicum δυνάμει των οδηγιών 66/401/ΕΟΚ, 66/402/ΕΟΚ, 68/193/ΕΟΚ, 92/33/ΕΟΚ, 2002/54/ΕΚ, 2002/55/ΕΚ, 2002/56/ΕΚ και 2002/57/ΕΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (2002/984/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών(1), όπως τροποποιήθηκε τελευταία από την οδηγία 2001/64/ΕΚ(2), την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά(3), όπως τροποποιήθηκε τελευταία από την οδηγία 2001/64/ΕΚ, την οδηγία 68/193/ΕΟΚ του Συμβουλίου, της 9ης Απριλίου 1968, περί εμπορίας υλικών αγενούς πολλαπλασιασμού της αμπέλου(4), όπως τροποποιήθηκε τελευταία από την οδηγία 2002/11/ΕΚ(5), την οδηγία 92/33/ΕΟΚ του Συμβουλίου, της 28ης Απριλίου 1992, για την εμπορία φυτωρίων και πολλαπλασιαστικού υλικού κηπευτικών εκτός των σπόρων προς σπορά(6), όπως τροποποιήθηκε τελευταία από την απόφαση 2002/111/ΕΚ της Επιτροπής(7), την οδηγία 2002/54/ΕΚ του Συμβουλίου, της 13ης Ιουνίου 2002, περί εμπορίας σπόρων τεύτλων προς σπορά(8), την οδηγία 2002/55/ΕΚ του Συμβουλίου, της 13ης Ιουνίου 2002, περί εμπορίας σπόρων προς σπορά κηπευτικών(9), την οδηγία 2002/56/ΕΚ του Συμβουλίου, της 13ης Ιουνίου 2002, περί εμπορίας σπόρων γεωμήλων προς φύτευση(10), την οδηγία 2002/57/ΕΚ του Συμβουλίου, της 13ης Ιουνίου 2002, περί εμπορίας των σπόρων προς σπορά των ελαιούχων και κλωστικών φυτών(11), όπως τροποποιήθηκε τελευταία από την οδηγία 2002/68/ΕΚ(12), την απόφαση 2001/897/ΕΚ της Επιτροπής, της 12ης Δεκεμβρίου 2001, περί καθορισμού ρυθμίσεων για τις κοινοτικές συγκριτικές εξετάσεις και δοκιμές σπόρων προς σπορά και πολλαπλασιαστικού υλικού ορισμένων φυτών υπαγόμενων στις οδηγίες 66/400/EOK, 66/401/ΕΟΚ, 66/402/ΕΟΚ, 66/403/EOK, 68/193/ΕΟΚ, 69/208/EOK, 70/458/EOK, 92/33/ΕΟΚ του Συμβουλίου(13), και ιδίως το άρθρο 3, Εκτιμώντας τα ακόλουθα: (1) Η απόφαση 2001/897/ΕΚ καθορίζει ρυθμίσεις για τις συγκριτικές εξετάσεις και δοκιμές που πρέπει να διενεργηθούν δυνάμει των οδηγιών 66/401/ΕΟΚ, 66/402/ΕΟΚ, 68/193/ΕΟΚ, 92/33/ΕΟΚ, 2002/54/ΕΚ, 2002/55/ΕΚ, 2002/56/ΕΚ και 2002/57/ΕΚ από το 2002 έως το 2003. (2) Οι εξετάσεις και οι δοκιμές που διενεργήθηκαν το 2002 πρέπει να συνεχισθούν το 2003, ΑΠΟΦΑΣΙΖΕΙ: Άρθρο μόνο Οι κοινοτικές συγκριτικές εξετάσεις και δοκιμές οι οποίες άρχισαν το 2002 προς σπορά και πολλαπλασιαστικού υλικού των gramineae, Triticum aestivum, Brassica napus, Allium ascalonicum και Vitis vinifera θα συνεχισθούν το 2003 σύμφωνα με την απόφαση 2001/897/ΕΚ. Βρυξέλλες, 16 Δεκεμβρίου 2002.

[Source: multi_eurlex | Tokens: 2460]